google/wiki40b huggingface dataset:
Pram

Pram er en tilnærmet flatbunnet robåt (fraktefartøy) uten kjøl og med tverr akterspeile. Typen er gruntgående og egner seg godt til ferdsel på grunt vann, både i sjøen og i innsjøer og på elver. Typen må ikke forveksles med den firkantede lørja.
Som tradisjonelle trebåter flest var prammene opprinnelig en alt-mulig-båt, brukt til all slags frakt, ferdsel og fiske. Mens de fleste andre tradisjonelle, åpne trebåter nå for tiden nesten utelukkende brukes i fritidssammenheng og i kulturvernarbeid, blir prammene fortsatt brukt som alt-mulig-båter.

Etymologi

Pram (Norr. prámr) antakelig er et gammelt lånord som stammer fra det gammelslaviske uttrykket pramu, som ganske enkelt betyr båt. Det menes avledet av et indogermansk pormo til indogermansk per, som betyr å sette over. På Vestlandet og i Agderfylkene er ordet synonymt med ferje.

Opprinnelse

Det er mulig prammen er en videreutvikling fra stokkebåten, som var en uthula trestokk.  På en del av de stokkebåtene som er funnet og undersøkt, er det en rekke små hull langs øvre delen av hver side.  Det betyr antakelig at det har vært festet en bordgang oppå hver av sidene slik at disse ble høyere.  Dessuten har en del av de stokkebåtrestene som er funnet, tverrplater foran og bak, som speil.

De ulike typene

Som nevnt er ikke alle båter som er betegnet som "pram", egentlige prammer med rund bunn, stort akterspeil og et lite speil foran.  Dette gjelder enkelte av båtene som er nevnt nedenfor.
Sekiji Sasano

Landslaget

Sekiji Sasano ble tatt ut i japans tropp til Fotball under Sommer-OL 1936.
Theo Streete

Biografi

Theo Streete, som har vært en del av Derby County sitt fotballakademi, signerte sin første profesjonelle kontrakt, en 6-måneders kortidskontrakt, sommeren 2006.
For å få spilletid skrev han under på 1-måneds låneavtale med Doncaster Rovers den 22. september 2006. Streete debuterte for the Rovers den 30. september 2006 da de tapte 2-0 i en ligakamp mot Scunthorpe United. Etter debutkampen fikk han tillit i flere kamper for Doncaster, og i oktober ble låneavtalen utvidet med en måned. Den 17. oktober 2006 debuterte han i cupturneringen Football League Trophy da Doncaster slo Huddersfield Town 2-1, mens han den 24. oktober debuterte i Ligacupen da Doncaster spilte 2-2 mot Wycombe Wanderers. Hans tredje cupdebut på under en måned kom 11. november da han var med på å slå ut Brentford i 1. runde av FA-cupen. I slutten av november 2006 ble Streete sin låneavtale nok en gang utvidet med en måned, og den 23. desember 2006 scoret han karrierens første mål i en ligakamp mot Nottingham Forest. Doncaster vant kampen 1-0, og Theo Streete skrev seg inn i historiebøkene til klubben da dette var siste kamp på Doncasters gamle hjemmebane, Belle Vue. Etter å ha spilt 12 kamper og laget 1 mål for the Rovers vendte han tilbake til Derby i slutten av desember 2006.
Ved årsskiftet 2006/07 gikk hans kortidskontrakt med Derby ut, og han ble ikke tilbudt et nytt kontraktsforslag fra klubben. Etter å ha vurdert flere tilbud fra andre klubber takket han ja til en kortidsskontrakt ut sesongen med Rotherham United den 31. januar 2007.
Markam

Markam (kinesisk: 芒康县; pinyin: Mángkāng Xiàn) er et fylke i prefekturet Qamdo i Den autonome region Tibet i Folkerepublikken Kina.
Befolkningen i fylket var på 70 276 innbyggere i 1999.
Fylket grenser i øst til Jinsha Jiang, som det øvre løpet av Kinas største elv, Chang Jiang, heter. På østsiden av elven begynner provinsen Sichuan.
Fjellpartiet Ningjing Shan løper fra nord til sør gjennom fylket, og i vestre rand og parallelt med disse løper fjellpartiet Taniantaweng Shan. De høyeste fjellpassene langs hovedveiene i fylket er på 4140, 4220, 4293 og 5008 moh.

Samferdsel

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan. 
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Parathylactus

Utseende

Xylorhizini er middelsstore til nokså store, brunspraglete trebukker. Kroppen er langstrakt og sylindrisk.
Artene har svært effektive kamuflasjefarger, sammen med en noe uregelmessig kroppsform gir det dem veldig god kamuflasje.

Levevis

Som de fleste andre trebukker borer larvene i ved.

Utbredelse

Slekten er utbredt i Sørøst-Asia (kjent fra Nepal og Sumatra).
Johannes Lepsius

Bakgrunn

Han studerte matematikk og filosofi i München og ble promovert i 1880 til filosofie doktor. Deretter studerte han teologi. Han giftet seg med Margarethe (Maggie) Zeller, en datterdatter av biskop Samuel Gobat i Jerusalem och søsterdatter til misjonæren Dora Rappard.

Karriere

I Jerusalem lærte Lepsius 1884–86 å kjenne mange problemer mens han arbeidet som forstander for det syriske barnehjemmet og så hvordan et betydelig barnehjem hadde måttet bli bygd opp på grunn av massakrer på den kristne befolkningen i 1860. Det han erfarte der ble av betydning for hans eget kommende livsverk.
Dette var knyttet til armenerne. Som reaksjon på massakren under Abdülhamid II 1894–96, som grenset til et folkemord, begynte han med hjelpearbeid i området. Dette fikk stor betydning under det store folkemordet på armenerne, som ble bedrevet i skyggen av første verdenskrig. 
Hans publiserte dokumentasjon over hendelsene i form av Bericht über die Lage des armenischen Volkes in der Türkei ble forbudt den 7. august 1916 av den tyske sensur. Men 20.000 eksemplar var imisdlertid blitt spredt innen sensuren grep inn. Det kom også et ny opplag under tittelen Der Todesgang des armenischen Volkes.
Et av hans viktigste arbeider er det 1919 utkomne Deutschland und Armenien 1914-1918: Sammlung diplomatischer Aktenstücke, også kjent som Lepsiusdokumentene, som er en viktig kilde til studiet av folkemordet. Dette ble til på oppdrag av Auswärtiges Amt.
Norwich-katedralen

Norwich-katedralen (engelsk: Norwich Cathedral) er en engelsk katedral i byen med det samme navnet i Norfolk i England. Katedralen er viet til den hellige treenighet. Det er en engelsk katedralkirke tilhørende den engelske kirke for Norwich bispedømme, og er en av Norwichs tolv steder tilhørende kulturarven.
Biskop Herbert de Losinga av Thetford befalte byggingen av Norwich-katedralen, og i 1096 startet byggingen, og katedralen sto ferdig i 1145. Den nye katedralen opptok et kloster med benediktinermunker. Spiret var ferdigkonstruert i 1465 – da fikk katedralen en høyde 140 meter hvorav spiret var 95 meter – og en to-etasjes korsgang, den eneste i England, som var bygd mellom 1300 og 1430, i tillegg til kirkeskipet og koret. Katedralens struktur er hovedsakelig normannisk arkitektur. Den ble bygget fra flintstein og mørtel og med en fasade i kremfarget kalkstein fra Caen i Normandie. Den har fortsatt beholdt en stor del av sin opprinnelige steinstruktur. En angelsaksisk bosetninger og to eldre kirker ble revet for å gi plass for byggearbeidet og en kanal ble konstruert for å gi tilgang til båter som fraktet stein og byggematerialer. Disse ble tatt opp langs elven Wensum, og lastet av ved Pulls Ferry i Norwich.
På kirkeområdet ligger også Norwich School, statuer av Arthur Wellesley, 1. hertug av Wellington og admiral Horatio Nelson og graven til Edith Cavell.
Robert H. McNaught

Annet arbeid

Robert McNaught har hatt ansvaret for University of Astons kamera for satellittsporing ved Herstmonceux og mer nylig ved Siding Spring. 
Asteroiden 3173 McNaught har fått sitt navn etter McNaught av dens oppdager etter et forslag fra David A. J. Seargent.

Finansieringsutfordringer

Den 11. juii 2012 ble det annonsert at McNaughts finansiering fra NASA skulle bli kuttet og at han midlertidig ville bli finansiert fra ANU. Sent i 2012 informerte ANU at de ikke lengre ville støtte programmet og at finansieringen ikke lengre ville være tilgjengelig fra januar 2013.
Arbeidskraftundersøkelsen

Arbeidskraftundersøkelsen (AKU) er Statistisk sentralbyrås kvartalsvise intervjuundersøkelse om arbeidsmarkedet. Undersøkelsen er en hovedkilde til norsk statistikk om sysselsetting og arbeidsløshet og arbeidstid. Formålet med AKU er å gi informasjon om ulike befolkningsgruppers tilknytning til arbeidsmarkedet. AKU gir data som kan brukes både til å forstå strukturen i det norske arbeidsmarkedet samtidig som det er en av de viktige konjunkturindikatorene for norsk økonomi.
Arbeidskraftundersøkelsen ble etablert i 1972.
Arthur Nordlie

Politisk karriere

Nordlie kom inn i politikken gjennom verv i håndverkerorganisasjoner. I 1914 ble han styremedlem i Murermesternes Forening og 1918 i Kristiania Håndverks- og Industriforening. Fra 1923 til 1938 var han formann i Norges Håndverkerforbund.
Nordlie ble valgt inn i Kristiania bystyre i 1920 og var bystyrerepresentant helt fram til 1956. Han kom på Stortinget i 1929 og satt der til 1945 som medlem av justiskomiteen, universitets- og fagskolekomiteen, samt i plankomiteene om stortingsbygningen av 1930 og 1937. I 1945 ble Nordlie formann i et arbeidsutvalg som skulle lede Høyre i overgangsfasen som fulgte frigjøringen. Han ble sittende som formann fram til 1950.

Idrettslederkarriere

Nordlie var en viktig leder for norsk idrett, spesielt for norsk fotball i dens barndom. Han var selv aktiv i Lyn og var med på å stifte både Norges Fotballforbund (i 1902), Oslo Fotballkrets (i 1905) og Norges Landsforbund for Idrett (i 1919). Han var president i fotballforbundet i 1904–1905, og han dømte finalen i norgesmesterskapet i 1905.

Utmerkelser

Nordlie ble utnevnt til ridder av 1. klasse av St. Olavs Orden i 1933 og til kommandør i 1954. Han var innehaver av Kongens fortjenstmedalje i gull. I 1956 ble han en av de første mottagerne av St. Hallvard-medaljen. Han var også kommandør av Dannebrogordenen, den svenske Vasaorden og Finlands hvite roses orden, storridder av den islandske Falkeordenen og offiser av den franske Æreslegion.
I 1969 ble en vei på Rødtvet i Oslo oppkalt etter ham.
Bondi skole

Særpreg

Bondi skole ønsker å profilere seg som en skole der elevene er mye ute, ute i naturen og ellers ute i nærmiljøet for å lære gjennom å gjøre og erfare. Skolen setter samvær på tvers av aldersgrupper i fokus.

Historie

Bondi skole stod ferdig i 1968.  Da hadde skolens elever  gymnastikk i Bondihallen idrettshall som ligger rett ved siden av skolen. I 1984 fikk skolen er tilbygg med gymsal og scene. I 1999 fikk skolen to paviljonger i skolegården.

Ny Bondi skole

Fordi skolebygget var gammelt og utidsmessig slet skolen med dårlig inneklima, illeluktende toaletter, vinduer som ikke lot seg åpne, brannfarlig isolasjon som lå åpent, og gjennomgående sprekker i gulv og tak. Tilstanden var så dårlig at at rådmannen i Asker mente det beste ville være å rive hele skolen, og bygge en ny og fremtidsrettet skole.
Den 9. desember 2008 vedtok kommunestyret i Asker at det skulle bygges en ny Bondi skole. Den nye skolen ble innviet 1. august 2011. 
. I perioden fram til det nye bygget kunne tas i bruk ble elevene og lærerne på Bondi skole flyttet til Askers reserveskole på Drengsrud.
Tiller-raset

Tiller-raset var et ras i bygda Tiller utenfor Trondheim 7. mars 1816. Raset tok med seg 500 daa jordmasse, 15 personer, åtte hester og et ukjent antall andre husdyr rett i Nidelva. Blant de omkomne var gårdbrukeren på gården Nordtiller og ti mennesker på husmannsplassene på den andre sida av Nidelva. Tiller kirke fra 1806 og den daværende Tillerbrua gikk med raset som drastisk forandret grendas geologi. Elva ble demt opp, og store skader oppstod nedover elva da leirdemningen brast. Det dannet seg en isdemning ved Kroppan som etter hvert brast og førte til store ødeleggelser både ved Øvre og Nedre Leirfoss. Det var frykt for at flommen skulle gjøre skader på Trondheim by, og stiftamtmannen ga ordre om at alle skip måtte forlate havna. Det  gikk ikke så galt da det var liten vannføring.
Årsaken til raset regnes å være at saltet i leirgrunnen ble utvasket, slik at det ble kvikkleire. Denne leira lå på sandgrunn, og seilte dermed langs denne ned mot elva. Øyenvitner skal ha kjent en svovellukt som fremdeles var merkbar to dager etter raset.
Fylkesvei 901 (Tillerbruvegen) går langs raskanten, fra Nordre Tiller gård, forbi Flotten skole til omtrent Tillerbruvegen nr. 165.
Rørosmartnan

Rørosmartnan er et årlig marked og kulturarrangement på Røros som finner sted fra den nest siste tirsdag i februar og varer til lørdagen etter. Som regel kommer det mellom 70 000 og 80 000 besøkende, og markedet er derfor viktig for Røros og distriktet. Hit kommer på åpningsdagen ca. 80 hestesleder med tilreisende fra Sverige og fjellbygdene omkring.

Utvikling

Man regner med at et par tusen mennesker besøkte markedet de første årene, de kom fra de nærmeste distriktene, men også fra Gudbrandsdalen, Hedmark og Sverige. Rundt 30000 mennesker hadde Røros som sitt handelssentrum i 1850. Etterhvert gikk handelen nedover, og man mente at Rørosbanen (åpnet i 1877) skulle gjøre martnan overflødig, men de nye mulighetene som jernbanen førte med seg når det gjaldt lettvint transport til Røros førte derimot til et oppsving da tilbydere av nye varer kom til.

Dagens Rørosmartnan

Utover 1960-tallet dalte interessen for martnan, og til slutt var det nesten ikke noe igjen av det tradisjonelle vintermarkedet. Røros Turist- og Reiselivslag tok over arrangementet, og fikk sammen med handelsstanden og kommunen sakte men sikkert bygd det opp igjen.
Fra tallrike boder handles det med all slags varer. Inne på kaféer og lokaler spilles gammel dansemusikk – gjerne Rørospols, fra middag til sent på natt.

Forbønder

Fra 1981 ble tradisjonen med forbønder tatt opp igjen. 10 ekvipasjer kom dette året fra Kløvsjø, og det var første gang på over 50 år at det kom forbønder til Rørosmartnan. Denne tradisjonen har bare vokst, slik at det nå er et av de store høydepunktene når forbøndene kommer kjørende inn på Malmplassen foran Smelthytta under åpningen av Rørosmartnan. Ferdasgård-tradisjonen er også brakt til liv igjen etter at Dalarna Femund Forkjörarförening i 1999 fikk tilhold i Langknutgården i Bergmannsgata.

Vareutvalg

Lasskjørere fra Trondheim, Hedmark og Gudbrandsdalen bragte fra 1851 sild og fisk, korn og mel. Fra Sverige ble det fraktet hvetemel, smør, lin, jern, stål, kobber og glass. Det kom også handelsreisende fra Oppdal, Lesja, Sunndal, Romsdal, Nordfjord, Hardanger og Sogn med flesk, kjøtt og ullvarer. Og kvernstein fra Selbu. Nærområdene bød på skinn, ryper og reinsdyrkjøtt.
I nyere tid er det mye håndverksarbeider, spekemat og generelle maredsvarer som blir tilbudt. I 2012 var det 140 boder på martnan hvor man solgte det meste fra brente mandler til traktorer. Det er beregnet at total omsetting er på rundt 100 millioner kroner.
Kansas

Etymologi

Navnet kommer fra Kansaselven som renner gjennom staten, og stammer fra siouxordet Kansa, som betyr «folk av den sørlige vind».

Historie

Historisk sett var det mange stammer med indianere i Kansas. De levde av å jakte på bison. 
Francisco Vásquez de Coronado var den første europeer som kom til det området som i dag er Kansas, da han utforsket området i 1541. I 1803 ble mesteparten av Kansas sikret av USA gjennom Louisiana-kjøpet, men den sørvestlige delen var fremdeles under Spania, Mexico og Republikken Texas. Fra 1821 til 1880 var området en del av Missouri Territory.
Hvite amerikanere begynte å flytte inn og bosette seg i området på 1850-tallet. I 1854 begynte slaverimotstandere fra New England og slaveritilhengere fra nabostaten Missouri å strømme til Kansas for å avgjøre om slaveri skulle være tillatt. Staten ble på den tiden kjent som «Bleeding Kansas» på grunn av de blodige konfrontasjonene som forekom mellom disse to gruppene.

Klima

Kansas har tre forskjellige typer klima. Subtropisk klima, steppeklima og tropisk klima. Det subtropiske klimaet har varme somre og kalde vintre. I steppelandskapene er det ofte svært varme somre og en blanding av kalde vintre i nordvest og relativt mildt i sørvest. I det tropiske klimaet er det varme somre og milde vintre.
Lualaba (elv)

Historie

Under utforskingen av Afrika på 1800-tallet var Lualaba ansett på som en av flere muligheter i forsøkene på å finne Nilens kilder, og den ble blant andre undersøkt av David Livingstone i så henseende. Verney Lovett Cameron fastslo imidlertid at elva lå for lavt til å kunne være ei sideelv til Nilen, og at den dermed måtte drenere mot Kongo og Atlanterhavet. Dette ble bekreftet av Henry Stanley, da han i 1876-77 reiste fra Tanganyikasjøen og ned Lualaba og Kongo, til Boma ved Atlanterhavet.

Sideelver

Lualabas største sideelver er (fra nord til sør) Lowa, Ulindi, Luama, Lukuga (som har utløp fra Tanganyikasjøen), Lufira, Lubudi og Luvua. Upemba nasjonalpark ligger sør og øst for elva i den sentrale delen av Katanga-provinsen.

Byer langs elva

De største byene langs elva er Kindu, Kasongo, Kongolo og Kabalo.
Daniel Akaka

Bakgrunn

Daniel Kahikina Akaka (kinesisk: 李碩; pinyin: Lǐ Shuò var sønn av Annie (født Kahoa) og Kahikina Akaka. Hans farfar var født i Swatow i Canton i Kina under Qing-dynastiet, og hans andre besteforeldre var av innfødt hawai'isk opphav. Hans bror var pastor Abraham Akaka.
Akaka gikk ut av Kamehameha Schools i 1942. Han deltok så i andre verdenskrig blant annet på Saipan og Tinian. Han studerte pedagogikk ved University of Hawaii. I 1966 tok han mastereksamen i pedagogikk.

Politiker

Han ble utpekt som senator av Hawaiis guvernør John Waihee som følge av forgjengeren Spark Matsunagas dødsfall. 16. mai 1990 startet han, og i november samme år ble han valgt med 54% av stemmene i et ekstraordinært valg.
Maltagorea

Utseende

Middelsstore til store (vingespenn 60-100 millimeter), bredvingede, lysbrune eller gulaktige påfuglspinnere. Vingene har vanligvis minst én brun tverrlinje og en rund, sølvfarget flekk i forvingen.

Utbredelse

Slekten er endemisk for Madagaskar.
L'Express

L'Express (ISSN 0245-9949) er et fransk ukentlig nyhetsmagasin. Da det ble grunnlagt i 1953 under den første indokinesiske krig, var det bygd på modellen til det amerikanske magasinet TIME.

Histore

Magasinet ble grunnlagt av Jean-Jacques Servan-Schreiber, senere president for Parti républicain, radical et radical-socialiste, og Françoise Giroud, som tidligere hadde vært redaktør for ELLE og senere ble Frankrikes første kvinnesaksminister (1974) og deretter kulturminister (1976). Magasinet uttrykte sin støtte til politikken til Pierre Mendès-France i Indokina, og hadde generelt en orientering til venstre for sentrum. Det var motstander av krigen i Algerie, og spesielt bruken av tortur. I mars 1958, som følge av en artikkel der Jean-Paul Sartre anmeldte boken La Question av Henri Alleg, ble magasinets utgivelse stoppet av den franske regjeringen. For å gjenoppta utgivelsen, måtte L'Express trykke en ny utgave uten den aktuelle artikkelen. François Mauriac var en fast bidragsyter, men han forlot L'Express da Charles de Gaulle ble værende ved makten.
I 1964 forlot flere journalister L'Express, deriblant Jean Daniel og André Gorz, for å grunnlegge magasinet Le Nouvel Observateur. Servan-Schreiber endret l'Express til et mindre politisk engasjert magasin, og opplaget steg fra 150 000 til 500 000 eksemplarer i løpet av tre år.
I 1971, som et resultat av Servan-Schreibers politiske aktivitet i det radikale partiet, sluttet ni journalister i magasinet og startet Le Point for å motarbeide det de oppfattet som "dagens franske intellektuelle elite i pressen og andre steder, med deres venstrevridde dogmer og selvtilfredse nihilisme.".
I 1977 solgte Servan-Schreiber magasinet til Jimmy Goldsmith. Jean-François Revel ble direktør i oktober 1978.
Han ble etterfulgt av Yves Cuau i mai 1981. I 1987 ble L'Express solgt til C. G. E., og i 1995 ble magasinet igjen solgt, denne gang til CEP communications, en filial av Havas. Denis Jeambar ble ny direktør.
I 1998, etter at Vivendi overtok kontrollen med Havas, var magasinet igjen under Vivendis kontroll. Etter at Vivendi gikk konkurs, ble L'Express i 2002 solgt til Socpresse (80 prosent eid av Dassault Group). I 2006 ble det kjøpt av partneren Roularta. I 2008 hadde L'Express 2,3 millioner lesere hver uke.
Macronemus

Utseende

Middelsstore, brun- eller gråaktige trebukker, forholdsvis tettbygde med kraftige bein. Antennene er mye lengre enn kroppen, i alle fall hos hannene. Pronotum er nærmest tønneformet med en pigg litt bakenfor midten av siden.

Levevis

Larvene lever i død ved.

Utbredelse

Slekten er utbredt i Mellom- og Sør-Amerika.
Palaeocopida

Nålevende og utdødde arter

Eneste familie i ordenen er Punciidae, og eneste slekt er Puncia, med to nålevende arter. Det finnes derimot en rekke utdødde arter, og 8 av disse ble oppdaget av palaeoontologer i 2012. Nedenfor gis en oversikt over viktige slekter og arter, med angivelse av utdødde grupper (†), hvor alle på slekts- og artsnivå er funnet i Tak Fa-formasjonen i Thailand og stammer fra perm.
Slow

Informasjon

«Slow» ble utgitt i Storbritannia den 3. november 2003. Sangen ble Minogues syvende førsteplass-singel da den nådde UK Singles Chart, og tilbrakte til sammen ti uker på Top 75. Men selv om den nådde førsteplass i Storbritannia, ble det bare solgt 43 000 eksemplarer av singlen.
Sangen ble også vellykket utenfor Storbritannia. Den nådde førsteplass i Australia og ble Minogues niende førsteplass-singel på den australske singellista. «Slow» ble sertifisert til platina av Australian Recording Industry Association for salg av over 70 000 eksemplarer. I Europa nådde singlen førsteplass i Danmark og Romania, og nådde Top 5 og Top 10 i de fleste land inkludert Belgia, Finland, Tyskland, Ungarn, Irland, Italia, Nederland og Norge. I Canada ble singlen utgitt den 13. januar 2004. Den nådde nummer seks og er blant Minogues mest suksessrike singel der.
Grunnet god mottakelse av Minogues tidligere utgivelser ble «Slow» utgitt i USA. Capitol Records i utgangspunktet valgte «Cruise Control» som den første amerikanske singel. Planene ble kassert på grunn av valget av «Slow» i stedet. «Slow» ble hennes tredje utgivelse nådde den Billboard-danselistene. Sangen ble imidlertid ingen suksess på Billboard Hot 100, og nådde nummer 93 før de nådde nummer 91, tilbringe bare tre uker på listene.

Musikkvideo

Musikkvideoen ble spilt inn over en periode på tre dager i den spanske byen Barcelona. Det åpner med en mann som stuper uti et svømmebasseng fra stupebrett hvor skyskraperne i Barcelona tydelig vises. Etter at mannen kommer ut av bassenget, fokuserer resten av videoen på Minogue som er barbent ikledd en minikjole.
Bangalaia

Utseende

Middelsstore til nokså store, brunlige trebukker. Antennene er vanligvis lengre enn kroppen. Pronotum har en butt tann midt på hver side. Dekkvingene har ofte lyse tegninger.

Levevis

Som de fleste andre trebukker borer larvene i ved.

Utbredelse

Gruppen er vidt utbredt i Afrika, de fleste av artene i vestlige og sentrale deler av kontinentet.